Armenia (baile)

‘S e prìomh-bhaile na roinne Quindío, ann an Coloimbia,Dùthchannan aig SMO  a th’ ann an Armenia.Encyclopedia Britannica Tha e suidhichte aig 1,551m os cionn ìre na mara, 259km air falbh bho Bhogotá,Invias agus tha teodhachd mheadhanach dhe eadar 18° agus 22° aige, rè a’ bhliadhna. Chaidh am baile a stèidheachadh ann an 1889 anns an sgìre ris an canar Meadhan a’ Chofaidh (Spàinntis: El Eje Cafetero). Tha eaconomaidh a’ bhaile gu math crochte air gnìomhachas a’ chofaidh. Bha àireamh-shluaigh dhe 280,930 aig a' bhaile fhèin ann an 2005, a-rèir a’ chunntas-sluaigh mu dheireadh.Figearan Oifis a' Chunntas-sluaigh 'S e Armenia an 21mh baile as motha na dùthcha.Bailtean as motha na dùthcha Chaidh am baile a steidheachadh air 14 an Dàmhair 1889.Crónica del Quindío

 Freumhan an Ainm 
Bha am baile air a bhith ainmeachadh Villa Holguín leis gur e Carlos Holguín a bha na cheann-suidhe aig àm steidheachadh a' bhaile, ach rinn na Ruisiannach droch mhort ann an Airmeinia.Encyclopedia Britannica Le sin fhuair am baile ainm eile mar chuimhne air ìobairtich a' Mhuirt.

 Sluagh a' bhaile 
Ged a tha  280,930 nan tàmh anns a' bhaile, chan eil ach 7,816 dhuibh  a' fuireach anns na sgìrean dùthchasail am broinn crìochan a' bhaile. Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.Colombia Virtual Air adhbharan trioblaidean poileataigeach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.

Taobh chinnidh, ' s e Daoine geala/mestizos a th'ann a' mhòr-chuid dhe na daoine ann an Armenia. A bharrachd air sin. ‘s e Tùsanaich a th’ann 0.6% agus tha 3.4% dhe daoine le freumhan ann an Afraga.  ' S urrainn dhan 94% dhe na daoine ann an Armenia leughadh agus sgrìobhadh. A tuilleadh air sin, tha fòn aig an taigh aig 68.1% dhe na dachannan.Bileag fhiosrachaidh DANE

 Fèisean 
Thathar a’ cumail am iomadach seòrsa dhe fhèis ann an Armenia. Chithear fèilltean  caitligeach, leis gur e dùthaich le mòr-chuid Chaitligeach a th’ann fhathast,Country Studies: Colombia  fèisean na stàite agus tachartasan ionadail a sheallas cho làidir ‘s tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

 Iomraidhean 

 Ceanglaichean a-mach 
An t-sìde ann an Armenia

Roinn-seòrsa:Coloimbia
Roinn-seòrsa:Bailtean ann an Coloimbia